fi fi fi id fi fi fr tr fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi fi fi tr tr fi en fi en en en da fi fi fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi zh en en en fi fi sv en en fi uk fi fi fi fr fi fi fi en fi
joulukuu 2013 - Wikimedia Suomi
Arkistot kuukauden mukaan: joulukuu 2013
Norjan Wiki Loves Monuments -voittaja. Henny Stokseth: Alnes fyr i Mars 2013
Norjan Wikimedia järjesti Oslossa viikonloppuna Wikipedia Academy -tapahtuman. Tilaisuuteen oli kutsuttu wikipedistejä eri puolilta Norjaa, minkä lisäksi Ruotsia edusti sikäläisen Wikipedian puheenjohtaja Mattias Blomgren ja minut oli kutsuttu paikalle kertomaan yhteistyöprojektistamme Wikimaps Nordicista.
Ilmassa oli myös juhlatunnelmaa: Norjan kaksi eri wikipediaa uusnorja ja kirjanorja olivat saavuttaneet yhteensä puolen miljoonan artikkelin rajan.
Ruotsin Wikipedia on maailman kymmen suurimman joukossa. Kasvuun käytetyt keinot ovat herättäneet paljon keskustelua muissa Pohjoismaissa, joissa vielä sinnitellään samoissa artikkelimäärissä, missä Ruotsinkin Wikipedia oli muutama vuosi sitten. Kun Suomessa ja Norjassa (kirjanorja) on n. 400 000 artikkelia, Ruotsin Wikipediassa niitä on lähes 2 miljoonaa. Salaisuus ovat botit – artikkelien ulkoisista lähteistä luomiseen tehdyt tietokoneohjelmat.
Mattias Blomgren esitteli aihepiirejä, joihin botteja on käytetty: mm. lintuja, sieniä, järviä ja urheilutilastoja. Tuhansien järvien maassa Suomessa olisimme kertaheitolla miljoonakategoriassa järvinemme.
Boteilla luodut artikkelit merkitään mallineilla, jotta lukijat ja muokkaajat ymmärtäisivät tekstin olevan raakile. Raakilemaisuus ja vähäpätöisyys onkin kiivaan keskustelun ydin. Eikö vähempi olisi parempi? Nordisk Familjebokista tuoduissa toimittamattomissa artikkeleissa varoitetaan vanhahtavasta kielestä, pöllöpuheesta eli ugglespråkista, Nordisk Familjebokin pöllölogon mukaan.
Kansallinen sanakirja versus Wikipedia
Store Norske Leksikonin pitkä häntä, Ida Jackson.
Ruotsissa ja Norjassa tehdään myös kansallisia verkkosanakirjoja. Norjan Store Norske Leksikonissa on 170 000 artikkelia ja saman verran muokkauksia kuussa kuin Norjan Wikipediassa kahdessa päivässä. Samaan kokonaisuuteen liittyy avoimesti tarjottava kansallisbiografia, taiteilijamatrikkeli ja lääketieteellinen sanakirja. Suomessahan Kansallisbiografia on maksullinen.
Kansallista sanakirjaa perustellaan artikkelien kontrolloidulla laadulla ja tunnistettavilla kirjoittajilla, mutta wikipedistit kokevat että heidän työtään vähätellään. Vaikutukset ulottuvat niin rahoituksen kuin muokkaajien saamiseen. Kun Wikipediassa haaveillaan kasvusta, SNL pyrkii tiivistämään. Tavoitteena on pitkän hännän leikkaaminen artikkeleita vähentämällä.
Kulttuuriorganisaatiot mukana Wikipediaa kehittämässä
Wikimedialla on Norjassa paljon kulttuuriperintöhankkeita. GLAM-toiminnassa on melkein jokaiselle kirjaimelle oma työryhmänsä: kirjastoille, arkistoille ja museoille. Norjan kulttuurilaitoksissa työskentelee peräti kuusi Wikipedian-in-residence -wikipedistiä. Suomen Museovirastoa vastaava valtiollinen organisaatio Riksantikvaren on työllistänyt yhden sisältöwikipedistin ja yhden koodaripedistin osana panostustaan Wikipediayhteistyöhön. Se on myös jakanut stipendejä kulttuuriperintöartikkeleiden muokkaajille. Muut wikipedistit työskentelevät Riksarkivetissa, Oslo-museossa, kulttuurihistorian museossa ja yksi teknis-luonnontieteellisessä yliopistossa.
Lars Rogstad esitteli Kultur og Naturreisea, Kulturrådetin tekemää mittavaa yhteistyöprojektia. Mobiiliapplikaatiolla koettavaksi on koottu taidetietokantoja, ympäristöhallinnon ja maanmittauslaitoksen paikkatietoa, museoviraston kulttuuriperintötietoa, 137 museon kootut kokoelmat DigitaltMuseum-tietokannasta, Wikipedia-artikkeleita ym. ym. Mobiiliapplikaatio julkaistaan alkuvuodesta 2014.
Työn taustalla on Norjan kulttuuriperinnön avoimen kulttuuridatan projekti Norvegiana. Sen piirissä on mm. yli miljoona valokuvaa tai 15 000 perinnemusiikkiäänitettä. Objekteista 670 000 on sijoitettu maantieteellisiin koordinaatteihin. Nämä aarteet ovat lähtökohtana ensi vuoden helmikuussa järjestettävässä #hack4no -hackathonissa. Hack your heritage!
Suomen ja Norjan Wikipedioilla on yhteisiä kiinnostuksen kohteita erityisesti saamelaisen kulttuurin parissa tehtävissä projekteissa. Pohjoismaisista GLAM-kokemuksista voimme saada oppia jo hyvinkin pian Wikimaps-yhteistyössä, jossa on mukana arkistoja, kirjastoja ja museoita lisäksi Ruotsista, Tanskasta ja Virosta.
Julkaistu 18.12.2013 kategoriassa Uncategorized, kirjoittanut Susanna Ånäs.
Vertailu on aina kivaa, vaikka päiväkodissa opetetaankin siitä eroon. Kokosin Wikimedian lokakuun 2013 tilastoista graafeja, joista näkee kuka mitäkin kisaa johtaa Pohjolassa. Tässä tulokset:
Kuinka paljon Wikipediaa käytetään kullakin kielialueella
Kuinka suuri Wikipedia on eri kielialueilla
Kuinka aktiivista Wikipedia päivittäminen on
Mistä kertoo ero tämän ja edellisen välillä? Muokataanko vanhaa vai luodaanko uusia? Mikä on bottien osuus?
Tämä kertoo muokkaajien määrästä, ihmisistä, ei skripteistä. Aktiivisella muokkaajalla on yli 5 muokkausta kuussa.
Todella aktiivisella muokkaajalla on yli 100 muokkausta kuussa
Julkaistu 18.12.2013 kategoriassa Uncategorized, kirjoittanut Susanna Ånäs.
Upscaling Images in Helsinki Rephotography 02.10.2021
Suomen saaristo Wikipediassa 03.09.2021
August in Helsinki Rephotography 31.08.2021
Helsinki Rephotography From The Eyes of an Intern 30.07.2021
Women and Non-binaries in Red 15.07.2021
Äksä: Kun some tuli taloon
Ilmapiiri ja käytöstavat - Wikimedia Suomi: Kysely: Mikä saisi sinut julkaisemaan lisää artikkeleita?
Tuntuuko sinustakin, että internet on pilalla? Ylen haastattelussa Wikipedian johtaja, joka uskoo, että nyt alkaa uusi aika: ”Tilinteko on todennäköinen” – Suomi: Kun some tuli taloon
Jalkautunut, avoin opetus ja yliopiston vaikuttavuus: Opiskelijat avoimen tiedon tuottajina yhteiskunnassa – Think Open: Kylmä sota, kuuma tietosanakirja: 136 lähdeviitettä ja 10 artikkelia kurssityönä Wikipediaan
Wikimanian vallassa - Nykytaiteen museo Kiasma: Bringing Cultural Heritage to Wikipedia